Einstaklega fögur glitský voru vel sýnileg í gærdag á Norðurlandi og var himinninn í öllum regnbogans litum . Glitský eru ákaflega fögur ský sem myndast í heiðhvolfinu , gjarnan í um 15 – 30 km hæð . Glitský sjást helst um miðjan vetur , um sólarlag eða sólaruppkomu . Litadýrð þeirra er mjög greinileg því þau eru böðuð sólskini , þótt rökkvað sé eða jafnvel aldimmt við jörð . Litadýrðin þykir minna á þá liti sem sjá má í hvítu lagi sem er innan á sumum skeljum ( s.n. ,, perlu-móður ” - lag í perluskeljum ) og eru þau í ýmsum tungumálum því nefnd perlumóðurský . Rauða ljósið kemur því til okkar undir öðru horni en það bláa , þannig að við sjáum það koma frá öðrum hluta glitskýsins . Litaröðin frá jaðri inn til miðju skýsins er stundum eins og vísuorðin : gulur , rauður , grænn og blár en oft er skýið einnig hvítt í miðju . Litirnir eru líka háðir stærðardreifingu agna í skýjunum , þannig að oft má sjá rauða , gula og græna flekki í bland .